AIŠKINAMASIS RAŠTAS

Dėl Molėtų rajono savivaldybės tarybos 2019 m. birželio 13 d. sprendimo Nr. B1-134 „Dėl atstovų delegavimo į Molėtų rajono vietos veiklos grupės „Molėtų aitvarai“ valdybą“ pakeitimo

**1. Parengto tarybos sprendimo projekto tikslai ir uždaviniai**

Tikslas – pakeisti Molėtų rajono savivaldybės tarybos 2019 m. birželio 13 d. sprendimo Nr. B1-134 „Dėl atstovų delegavimo į Molėtų rajono vietos veiklos grupės „Molėtų aitvarai“ valdybą“ pirmąjį punktą. Kadangi Mindaugas Kildišius nebeina Molėtų rajono savivaldybės tarybos nario pareigų, vietojo jo, į Molėtų miesto vietos veiklos grupės „Molėtų aitvarai“ valdybos sudėtį yra siūloma įtraukti administracijos direktorių Sigitą Žvinį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis;

Vietos plėtros strategijų rengimo taisyklių, patvirtintų Lietuvos Respublikos vidaus reikalų ministro 2015 m. sausio 22 d. įsakymu Nr. 1V-36 „Dėl vietos plėtros strategijų rengimo taisyklių patvirtinimo“, 4.3, 4.4. ir 4.5 punktai;

Lietuvos Respublikos vyriausiosios rinkimų komisijos 2020 m. sausio 14 d. sprendimas Nr. Sp-1 „Dėl Anykščių rajono, Kalvarijos, Kelmės rajono, Molėtų rajono ir Širvintų rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus užtikrintas Molėtų rajono savivaldybės atstovavimas įgyvendinant Molėtų miesto plėtros strategiją.

Neigiamos pasekmės – nėra.

**4. Priemonės sprendimui įgyvendinti**

Pritarti tarybos sprendimo projektui.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.